**PLA DOCENT**

|  |
| --- |
| **MATÈRIA: Llatí I (1r de Batxillerat)**  **CURS: 2019-2020**  **PROFESSORA: Maite Torroja Mateu** |
| **HORARI:** Quatre hores setmanals |
| **OBJECTIUS DEL CURS:**   1. L'objectiu principal d'aquest curs és introduir l'alumnat a la matèria de Llatí en les diferents vessants: Gramàtica, Història, Civilització, Patrimoni. Es tracta de donar una visió global més que aprofundir en alguns dels aspectes esmentats anteriorment. S'ha d'anar a poc a poc, assegurant que l'alumnat va seguint l'assignatura; sense presses, sense pausa. |
| **CONTINGUTS A TREBALLAR:**   1. Llengua llatina: morfosintaxi del llatí. Metodologia de traducció. Pervivència del lèxic llatí en llengua catalana (locucions llatines). 2. Cultura i civilització romanes:    1. La llengua llatina entre les llengües indoeuropees. Continuïtat del llatí en les llengües romàniques    2. Aspectes de la vida quotidiana a Roma.    3. Història de Roma: orígens i monarquia, república i època imperial.    4. Urbanisme: estructura de la ciutat romana. Edificis d’espectacles i lleure. Els habitatges. L’art del mosaic.   **TEMPORITZACIÓ DELS CONTINGUTS:**  S’aniran alternant els continguts de llengua i cultura i civilització.  Tres unitats per trimestre. |
| **MATERIALS NECESSARIS PER A LA CLASSE:**   * Llibre de text: *Llatí I batxillerat.* Ed. Barcanova. * Diccionari bilingüe llatí-català (es recomana el de l’Editorial Vox). * Material on line |
| **METODOLOGIA DE LES CLASSES**   * Explicació de continguts de morfologia, sintaxi , literatura i urbanisme. * Lectura i traducció de textos llatins. * Lectura de textos literaris. * Posta en comú dels dubtes que van sortint a mesura que s’avança en l’assignatura. * Correcció de deures o feines. * Activitats diverses per consolidar els conceptes treballats. |
| **CRITERIS D’Avaluació**  **Pla d’avaluació (percentatges):**  S’ha considerat establir els següents percentatges per computar la nota de cada trimestre o avaluació:   * Conceptes que s’avaluen amb les proves i exàmens: 80% * Procediments (treball a classe i a casa, presentacions orals, actitud respecte la matèria, companys i professora. Es tindran en compte les competències que pertanyen a aquesta assignatura i a les competències transversals):20%   La nota final de curs s’obté per mitjana aritmètica de les notes de totes tres avaluacions.  **Pautes i activitats d’avaluació:**  L’avaluació es durà a terme mitjançant els següents elements:   * En cada trimestre es realitzarà un **examen parcial** i un **examen final** (que inclourà els continguts de tot el trimestre), amb les preguntes separades en un bloc de llengua i un altre de cultura i civilització, o amb exàmens exclusius d’un dels dos blocs abans esmentats. * Realització de treballs monogràfics obligatoris i optatius. * Realització i correcció d’exercicis proposats, fets a classe o fora d’aquesta. * Preguntes fetes a classe, o controls escrits breus, a fi de controlar amb certa periodicitat el nivell d’assoliment de la matèria per part dels alumnes. * Pel que fa a les **actituds** a valorar en cada alumne, aquestes seran, principalment, la realització d’exercicis i treballs encomanats, l’assistència regular a classe, la participació activa a classe, el comportament respectuós i cooperatiu amb els companys i el professor, l’esforç i l’interès mostrat per la matèria.   Per aprovar una avaluació, cal aprovar tant l’apartat de llengua com el de cultura i civilització.  **Faltes d’ortografia:** En tota prova escrita, cada falta ortogràfica restarà 0,1 punts sobre la nota global.  **Criteris i activitats de recuperació:**  El bloc de llengua de la primera i segona avaluació es recuperen amb només aprovar l’apartat de llengua de l’avaluació següent.  La cultura i civilització de totes tres avaluacions, així com la llengua de la tercera avaluació, s’han de recuperar mitjançant les proves de recuperació que tot seguit s’indiquen.   * Tot alumne que tingui suspès el bloc de cultura i civilització del primer o segon trimestre o avaluació, podrà recuperar-lo mitjançant una **prova de recuperació de l’avaluació**, la qual es durà a terme en algun moment del trimestre següent. La nota de recuperació de l’avaluació en cap cas serà superior a cinc. * L’alumne que, en arribar a final de curs, tingui suspesa la tercera avaluació, tindrà l’oportunitat de recuperar en una prova extraordinària que el centre organitza ad hoc.. * Es recomanable que tots els alumnes es presentin a l’examen extraordinari que els servirà per pujar nota i en cap cas per baixar-la. Serà un exercici d’autoavaluació de competències i coneixements per tal de ser absolutament conscients de la seva preparació per assolir els reptes de 2n de batxillerat   Si l’assignatura queda suspesa al juny, es podrà recuperar al setembre en una prova final extraordinària.  **L’ASSISTÈNCIA A CLASSE ÉS OBLIGATÒRIA. Les faltes no justificades oficialment repercutiran en la nota.** |